Gary Player se tweede naam is Jim, en sy bynaam was 'The Black Knight' omdat hy altyd swart gedra het. Hy was die voorste geldwenner in die VSA in 1961, met 'n totale prysgeld van 64,540 Dollar. In 1965 het hy die Amerikaanse Ope en die Wêreld-gholfreeks gewen, asook die individuele en spanprys (saam met Harold Henning) in die Wêreldtoernooi, die Wêreldputjiespeltitel en die Australiese Ope. Player is aan die einde van die twintigste eeu aangewys as Suid-Afrika se Sportman van die Eeu.